Súradnice: 56°14′00″S 43°27′00″V﻿ / ﻿56,233333°S 43,45°V﻿ / 56.233333; 43.45

**Dzeržinsk** (rus. Дзержинск) je mesto v Nižnonovgorodskej oblasti v Rusku. Leží na rieke Oke a pri sčítaní ľudu v roku 2017 malo približne 232 tisíc obyvateľov.

Dejiny
------

Prvá zmienka o dedine menom Rasťapino (Растя́пино) je z roku 1606. Rozvoj sa začína v roku 1862 kedy tu bola postavená železničná stanica. V roku 1916 bol v mete vybudovaný závod na výrobu výbušnín, ktorý evakuovali z Petrohradu. Už v roku 1917 bol v plnej prevádzke (v súčasnosti je to továreň FKP - "Zavod im. Ja. M. Sverdlova").

V roku 1929 bolo sídlo premenované na Dzeržinsk na počesť Felixa Edmundoviča Dzeržinského, zakladateľa Čeky. V roku 1930 sa Dzeržinsk stal mestom.

Dzeržinsk bol zapísaný v Guinnessovej knihe rekordov ako najznečistenejšie mesto na svete kvôli tunajšiemu chemickému priemyslu.

Podnebie
--------

Podnebie je mierne kontinentálne s pomerne chladnou zimou (od začiatku novembra do začiatku apríla) a teplým letom (od polovice mája do začiatku septembra). Častý prechod cyklónov od Atlantiku a niekedy od Stredomoria podmieňuje zvýšenú oblačnosť. Priemerné teploty dosahujú v januári okolo -10,9°C a v júli +19,2°C. Priemerný ročný úhrn zrážok predstavuje 569 mm.

Životné prostredie
------------------

V Dzeržinsku jestvujú 3 stále stanovištia sledujúce znečistenie vzduchu. Vážnou hrozbou pre životné prostredie v meste ostávajú hĺbkové úložiská nebezpečných odpadov a jazero nazývané „Biele more", v ktorom sa nachádza odpad z chemickej výroby. Tieto objekty sú pod neustálym dozorom ekológov a sú vybavené nevyhnutným zariadením. Neriešená otázka so spracovaním priemyselného odpadu modernými spôsobmi vytvára citeľné obmedzenia v rozvití investičného potenciálu mesta. Odstránenie dlhodobého poškodenia životného prostredia si žiada výraznú peňažnú čiastku, a teda nie je možné tento problém vyriešiť len z finančných prostriedkov rozpočtu mesta a subjektov spravujúcich továrne.

Podľa vedcov pracujúcich vo švajčiarskom Medzinárodnom Zelenom kríži a v americkom Inštitúte Blacksmitha, Dzeržinsk je jedným z najznečistenejších miest na Zemi.

Osobnosti mesta
---------------

* Eduard Limonov (\* 1943), spisovateľ a politik
* Oleg Vladimirovič Deripaska (\* 1968), ruský podnikateľ

Partnerské mestá
----------------

* GER  Bitterfeld-Wolfen, Nemecko, 1996
* BLR  Grodno, Bielorusko, 2005
* Lithuania  Druskininkai, Litva, 2009
* RUS  Zelenodoľsk, Rusko, 2011

Referencie
----------

1. ↑  Численность населения Российской Федерации по муниципальным образованиям на 1 января 2017 года (31 июля 2017). Dostupné online
2. ↑  ЖУРОВ, Андрей. *Белое море и черная дыра. Репортаж с берегов «самого грязного озера в мире» / Beloe more i černaja dyra. Reportaž s beregov samogo griaznogo ozera v mire.* [online]. people.onliner.by, [cit. 2019-06-20]. Dostupné online. (ruština)
3. ↑   *В специальном докладе, подготовленном швейцарскими и американскими учеными, были названы десять самых экологически неблагополучных мест нашей планеты* [online]. geonews.ru, [cit. 2019-06-20]. Dostupné online.
4. ↑   *Dzershinsk* [online]. bitterfeld-wolfen.de, [cit. 2019-06-04]. Dostupné online.
5. ↑   *Города побратимы* [online]. grodno.gov.by, [cit. 2019-06-04]. Dostupné online. Archivované 2018-10-09 z originálu.
6. ↑   *Bendra informacija* [online]. info.druskininkai.lt, [cit. 2019-06-04]. Dostupné online. Archivované 2018-10-18 z originálu.
7. ↑   *Города побратимы* [online]. admdzr.ru, [cit. 2019-06-04]. Dostupné online. Archivované 2018-10-05 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Dzeržinsk**

Externé odkazy
--------------

* Oficiálna stránka

Zdroj
-----

* *Tento článok je čiastočný alebo úplný preklad článku Dzeržinsk na českej Wikipédii.*